CELEX: 32016R0758
Language: fi
Date: 2016-02-04 00:00:00
Title: Komission delegoitu asetus (EU) 2016/758, annettu 4 päivänä helmikuuta 2016, Euroopan parlamentin ja neuvoston asetuksen (EU) N:o 1315/2013 muuttamisesta mukauttamalla liitettä III (ETA:n kannalta merkityksellinen teksti)

14.5.2016   
            
            
               FI
            
            
               Euroopan unionin virallinen lehti
            
            
               L 126/3
            
         KOMISSION DELEGOITU ASETUS (EU) 2016/758,
   annettu 4 päivänä helmikuuta 2016,
   Euroopan parlamentin ja neuvoston asetuksen (EU) N:o 1315/2013 muuttamisesta mukauttamalla liitettä III
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1315/2013 (1) ja erityisesti sen 49 artiklan 6 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 1315/2013 säädetään mahdollisuudesta mukauttaa tiettyihin naapurimaihin laajennettua Euroopan laajuista liikenneverkkoa (TEN-T) koskevia alustavia karttoja unionin ja kyseisten naapurimaiden välillä tehtyjen liikenneinfrastruktuuriverkkoja koskevien korkean tason sopimusten perusteella.
            
         
               (2)
            
            
               Unionin ja Länsi-Balkanin maiden (Albanian, Bosnia ja Hertsegovinan, entisen Jugoslavian tasavallan Makedonian, Kosovon, Montenegron ja Serbian) välinen korkean tason sopimus vahvistettiin 27 päivänä elokuuta 2015 Länsi-Balkanin kuuden maan kokouksessa Wienissä, ja se koskee kattavien TEN-T-karttojen alustavan laajennuksen mukauttamista ja ydinverkon yhteyksien yksilöimistä kattavilla verkkokartoilla. Sopimus koskee rautatie- ja maantieverkkojen linjauksia sekä satamia ja lentoasemia. Alustavien kattavien verkkokarttojen mukauttamisen ja erityisesti alustavan ydinverkon yksilöimisen avulla unionin pitäisi pystyä kohdentamaan paremmin Länsi-Balkanin maiden kanssa tehtävää yhteistyötä, rahoitustuki mukaan luettuna.
            
         
               (3)
            
            
               Unionin sekä Islannin ja Norjan välinen korkean tason sopimus tehtiin 30 päivänä lokakuuta 2015 sekakomiteassa, joka on perustettu Euroopan talousalueesta tehdyllä sopimuksella, ja se koskee kyseisten maiden kattavien TEN-T-karttojen alustavan laajennuksen mukauttamista. Mukauttamisessa on kyse pienistä muutoksista maantie-, satama- ja lentoasemaverkkojen karttoihin, jotta ne vastaisivat tarkemmin alustavan TEN-T-verkon linjauksia, ja ne toteutetaan TEN-T:tä koskevan menetelmän (2) mukaisesti.
            
         
               (4)
            
            
               Sen vuoksi asetusta (EU) N:o 1315/2013 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 1315/2013 liite III tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 348, 20.12.2013, s. 1.
   
      (2)  SWD (2013) 542 final.
   
      LIITE
      Muutetaan asetuksen (EU) N:o 1315/2013 liite III seuraavasti:
      
                  1)
               
               
                  Korvataan 11.1 kohta seuraavasti:”  ”
            
                  2)
               
               
                  Korvataan 11.2 kohta seuraavasti:”  ”
            
                  3)
               
               
                  Korvataan 11.3 kohta seuraavasti:”  ”
            
                  4)
               
               
                  Korvataan 11.4 kohta seuraavasti:”  ”
            
                  5)
               
               
                  Korvataan 13.1 kohta seuraavasti:”  ”
            
                  6)
               
               
                  Korvataan 13.2 kohta seuraavasti:”  ”
            
                  7)
               
               
                  Korvataan 13.3 kohta seuraavasti:”  ”
            
                  8)
               
               
                  Korvataan 13.4 kohta seuraavasti:”  ”